পুলিশকেই হুঁশিয়ারি ভাঙড়ের জমি রক্ষা কমিটির

ভাঙড়: পুলিশের (Police) বিরুদ্ধে এফআইআর (FIR) করা হবে, হুঁশিয়ারি ভাঙড়ের জমি রক্ষা কমিটির (Bhangar Land Protection Committee) । শনিবার পোলেরহাট থানা (Polerhat Police Station) চলো অভিযান কর্মসূচি পালন করে ভাঙড়ের জমি জীবিকা বাস্তুতন্ত্র ও পরিবেশ রক্ষা কমিটি। এদিন বিকেলে ভাঙড়ের পাওয়ার গ্রিড এলাকা থেকে মিছিল শুরু হয়ে শেষ হয় পোলেরহাট থানা পর্যন্ত।

গত ৫ ফেব্রুয়ারি তিলোত্তমার ন্যায় বিচারের দাবিতে স্বাস্থ্য ভবন অভিযানের ডাক দিয়েছিল নাগরিক সমাজ।

যেখানে গুরুত্বপূর্ণ ভূমিকা পালন করেছিল ছিল ভাঙড়ের জমি জীবিকা বাস্তুতন্ত্র ও পরিবেশ রক্ষা কমিটি।

অভিযোগ স্বাস্থ্য ভবন যাওয়ার আগেই ভাঙড়ের পাওয়ার গ্রীড এলাকায় জমি কমিটির সদস্যদের আটকে দেয় পুলিশ।

আরও পড়ুন: বালকের গালের ক্ষতচিহ্ন সেলাই না করে ‘ফেবিকুইক’ দিয়ে জুড়ে দিল নার্স !

এমনকি জমি কমিটির সম্পাদক মির্জা হাসান, পঞ্চায়েত সমিতির সদস্য নিজাম মোল্লা সহ একাধিক জনকে আটক করে পোলেরহাট থানার পুলিশ।

জমি জীবিকা বাস্তুতন্ত্র ও পরিবেশ রক্ষা কমিটির সদস্যদের ওপর অত্যাচার চালানো হয়েছে বলে অভিযোগ করেন জমি কমিটির সদস্যরা।

সেই ঘটনার পরিপ্রেক্ষিতে এদিন পোলেরহাট থানা অভিযান জমি কমিটির।

যে পুলিশ নির্বাচিত প্রতিনিধিদের উপর হাত দিয়েছে সেই পুলিশের বিরুদ্ধে এফআইআর করা হয় বলে জানান কমিটির সদস্যরা।

পোলেরহাট থানার সামনে অবস্থানে বসে আরজিকর কাণ্ডে ন্যায় বিচারের দাবিতে আন্দোলন-বিক্ষোভ জারি থাকবে বলে জানান জমি জীবিকা বাস্তুতন্ত্র ও পরিবেশ রক্ষা কমিটির সদস্যরা।